

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**ԵՐԵՎԱՆ ՔԱՂԱՔԻ ԷՐԵԲՈՒՆԻ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

 ՀՀ, 0008 ք. Երևան, Սասունցի Դավթի 87, հեռ.՝ (+374 11) 518 304, էլ. փոստ՝ erebоuni@yerevan.am

|  |  |
| --- | --- |
| « »\_\_\_\_\_\_\_\_\_\_\_\_\_ 2022թ. N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

 **«ՍԱՍՈՒՆԱՍԱՐ» ՍՊԸ-Ի ՏՆՕՐԵՆ**

 **Ա. ՍՏԵՓԱՆՅԱՆԻՆ**

**(Ք. ԵՐԵՎԱՆ, ԱԶԱՏՈՒԹՅԱՆ ՆՐԲ. 4-ՐԴ ՇԵՆՔ, ԲՆ. 75)**

**Ծ Ա Ն ՈՒ Ց ՈՒ Մ**

**Պայմանագիրն միակողմանի (մասնակի) լուծելու մասին**

Երևանի քաղաքապետարանի և «ՍԱՍՈՒՆԱՍԱՐ»ՍՊԸ-ի (այսուհետ՝ Ընկերություն) միջև 21.06.2022 թվականին կնքված «ԵՔ–ԲՄԱՇՁԲ-22/59-1» ծածկագրով գնման պայմանագրի (այսուհետ՝ Պայմանագիր) 1.1 կետի համաձայն՝ «Կապալառուն պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայմանագիր) N 1 Հավելվածով սահմանված ծավալաթերթ-նախահաշվով նախատեսված Երևան քաղաքի Էրեբունի վարչական շրջանի վթարային պատշգամբների վերանորոգման աշխատանքները (այսուհետ՝ աշխատանք), իսկ Պատվիրատուն պարտավորվում է ընդունել կատարված աշխատանքը և վարձատրել դրա համար»: Նույն պայամանագրի 1.2 կետի համաձայն՝ «Պայմանագրով նախատեսված աշխատանքները կատարվում են ՀՀ օրենսդրությամբ սահմանված ստանդարտներին, շինարարական նորմերին և կանոներին, աշխատանքի նախագծին, ինչպես նաև պայմանագրի անբաժանելի մասը կազմող աշխատանքի ծավալաթերթ-նախահաշվին համապատասխան»:

Երևանի քաղաքապետարանի և «ՍԱՍՈՒՆԱՍԱՐ»ՍՊԸ-ի (այսուհետ՝ Ընկերություն) միջև 21.06.2022 թվականին կնքված «ԵՔ–ԲՄԱՇՁԲ-22/59-1» ծածկագրով գնման հավելված 1-ով սահմանված ծավալաթերթ-նախահաշվի համաձայն՝ կապալառուն պարտավոր էր իրականացնել Էրեբունի վարչական շրջանի բազմաբնակարան շենքերի պատշգամբների վերանորոգման աշխատանքներ:

Նշված պայմանագրի 3-րդ մասի 3.1.4 կետի համաձայն՝ պատվիրատուն իրավունք ունի միակողմանի լուծել պայմանագիրը և պահանջել հատուցելու իրեն պատճառված վնասները եթե՝

ա) կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,

 բ) Կապալառուն խախատել է Պայմանագրի 1.3 կետում նախատեսված ժամկետը (ներառյալ օրացույցային գրաֆիկը):

 ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Էական է ճանաչվում կողմերից մեկի թույլ տված պայմանագրի խախտումը, որը հանգեցնում է մյուս կողմի համար այնպիսի վնասի, որն զգալիորեն զրկում է վերջինիս այն բանից, ինչը նա իրավունք ուներ ակնկալել պայմանագիրը կնքելիս»:

 ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

ՀՀ քաղաքացիական օրենսգրքի 469-րդ հոդվածի 5-րդ մասի համաձայն՝ «Եթե պայմանագրի փոփոխման կամ լուծման համար հիմք է ծառայել կողմերից մեկի թույլ տված պայմանագրի էական խախտումը, մյուս կողմն իրավունք ունի պահանջել հատուցելու պայմանագրի փոփոխմամբ կամ լուծմամբ պատճառված վնասները:

ՀՀ քաղաքացիական օրենսգրքի 780-րդ հոդվածի 2-րդ մասի համաձայն՝ «Կատարողն իրավունք ունի հրաժարվել ծառայությունների վճարովի մատուցման պայմանագիրը կատարելուց` պատվիրատուի վնասները լրիվ հատուցելու պայմանով»:

 Երևանի քաղաքապետի 2020 թվականի նոյեմբերի 16-ի հ. 3576-Ա որոշման համաձայն պայմանագրերի և/կամ/ կանխավճարի և/կամ/ որակավորման ապահովման վերադարձի, պայմանագրերի լուծման, պայմանագրերի ոչ պատշաճ կատարման և չկատարման հետևանքով գնումների գործընթացին մասնակցելու իրավունք չունեցող մասնակիցների ցուցակում ներառման գործընթացների իրականացման գործառույթները վերապահել են վարչական շրջանների ղեկավարներին:

Կնքված պայմանագրով նախատեսված աշխատանքների մի մասը՝ մասնավորապես Էրեբունի վարչական շրջանի 6 վթարային պատշգամբների վերանորոգումը իրականացվել է /իրականացված աշխատանքների համար մեր կողմից համապատասխան վճարները կատարվել են/, 5 պատշգամբների վերանորոգումը կատարվել է թերի մասնավորապես՝ նոր փայտյա հղկված և լաքապատված բռանձողերը չեն տեղադրվել, իսկ աշխատանքների մյուս մասը Կապալառուի կողմից չեն կատարվել: Այդ մասին վերջինիս բազմիցս տեղյակ է պահվել և առաջարկվել է սեղմ ժամկետում վերսկսել աշխատանքները, սակայն դա չի կատարվել:

Հաշվի առնելով այն հանգամանքը, որ «ՍԱՍՈՒՆԱՍԱՐ» ՍՊ ընկերությունն խախտել է պայմանագրով սահմանված պարտավորությունները և չի կատարել Էրեբունի վարչական շրջանի ղեկավարի 14.09.2022թ. 34/89184 գրության և 28.09.2022թ. 34/97144 գրության պահանջները, հետևաբար Էրեբունի վարչական շրջանի ղեկավարը, ղեկավարվելով վերը նշված իրավական հիմքերով, միակողմանի /մասնակի/ հրաժարվում է «ՍԱՍՈՒՆԱՍԱՐ» ՍՊ ընկերության հետ կնքված «ԵՔ–ԲՄԱՇՁԲ-22/59-1» ծածկագրով գնման պայմանագրից՝ համապատասխանաբար համարելով այն լուծված և պատշաճ ծանուցումն ապահովելու նպատակով կիրառել է ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները կից վճարման պահանջագրերի հետ միասին, սահմանված կարգով, կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարներից համապատասխանաբար 1.445.444 ՀՀ դրամ և 963.630 ՀՀ դրամ Երևանի քաղաքապետարանի 900015211429 հաշվեհամարին փոխանցելու նպատակով:

Ընկերությունը «Գնումների մասին» ՀՀ օրենքի 6-րդ հոդվածի 1-ին կետի համաձայն՝ գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով, ընկերության տվյալները օրենքով սահմանված կարգով կներկայացվեն լիազոր պետական մարմին:

**ՀԱՐԳԱՆՔՈՎ՝ ՀԱԿՈԲ ԲԱԼԱՅԱՆ**

Աշխատակազմի գլխավոր

մասնագետ-իրավաբան

Կատ.` Հ. Կնյազյան

(0 11)518340